การบินไทยเปิดบินปกติญี่ปุ่น
การบินไทยเปิดบินทุกเส้นทางญี่ปุ่นแล้ว &#8220;บรรยง พงษ์พานิช&#8221; บิ๊กภัทรเฮง ตัดขายหุ้นโรงแรมเอราวัณฯ ก่อนสึนามิถล่ม
17 ส.ค. 2554

การบินไทยเปิดบินทุกเส้นทางญี่ปุ่นแล้ว “บรรยง พงษ์พานิช” บิ๊กภัทรเฮง ตัดขายหุ้นโรงแรมเอราวัณฯ ก่อนสึนามิถล่ม
หุ้นบริษัท การบินไทย (THAI) ยังยืนไม่อยู่ ถูกถล่มต่อ ปิดที่ 38.25 บาท ทรุดหนัก 1.75 บาท หรือ 4.38% มูลค่าซื้อขาย 398.69 ล้านบาท ตามความกังวลเรื่องผลกระทบจากเหตุการณ์แผ่นดินไหวในญี่ปุ่น ท่ามกลางราคาน้ำมันสูง รวมถึงความกังวลเรื่องเศรษฐกิจชะลอตัว
ขณะเดียวกัน THAI มีการซื้อขายรายใหญ่ (บิ๊กล็อต) จำนวน 2 รายการ รวม 1,190,400 หุ้น มูลค่ารวม 45.41 ล้านบาท ราคาเฉลี่ยหุ้นละ 38.15 บาท นับเป็นหุ้นที่มีมูลค่าซื้อขายบิ๊กล็อตสูงสุดของวัน 
นายปิยสวัสดิ์ อัมระนันทน์ กรรมการผู้อำนวยการใหญ่ บริษัท การบินไทย เปิดเผยว่า ขณะนี้บริษัทยังทำการบินตามปกติสู่ทุกจุดบินในประเทศญี่ปุ่น
มาร์เก็ตติง กล่าวว่า ยังไม่แนะนำให้เข้าไปซื้อหุ้น THAI เพราะราคาหุ้นยังมีโอกาสอ่อนตัวลงไปต่อ จากก่อนหน้านี้เคยลงไปต่ำสุดถึง 35.50 บาท ก่อนที่จะกระเตื้องขึ้นมาซื้อขายเหนือ 40 บาท เพราะรับข่าวผลกำไรสุทธิปี 2553 และการแจกเงินปันผลหุ้นละ 1.25 บาท
นอกจากนี้ ยังไม่แนะนำให้เข้าไปซื้อหุ้นที่คาดว่าจะได้รับผลกระทบจากเหตุการณ์ในญี่ปุ่น เช่น หุ้นเกี่ยวกับยางพารา โรงแรม รวมถึงอิเล็กทรอนิกส์ และยานยนต์ เพราะคาดว่ากำไรในไตรมาส 12 น่าจะลดลง ท่ามกลางรายได้ลด ขณะที่ต้นทุนเพิ่มขึ้นจากดอกเบี้ยและราคาพลังงาน
สำหรับแนวโน้มตลาดหุ้นโดยรวมยังมีโอกาสอ่อนตัวลงไปได้อีก และคาดไม่ได้ว่ารอบนี้จะลงไปต่ำสุดถึงเท่าไร คาดว่าระดับ 950 จุด ที่เคยเป็นจุดรับสำคัญ น่าจะรองรับแรงขายของนักลงทุนต่างชาติไม่ได้
นายบรรยง พงษ์พานิช ประธานกรรมการบริษัท ทุนภัทร (PHATRA) ผู้ถือหุ้นใหญ่ บริษัทหลักทรัพย์ภัทร รายงานสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ว่า ระหว่างวันที่ 911 มี.ค. 2554 ได้ขายหุ้นบริษัทดิเอราวัณ กรุ๊ป (ERAWAN) จำนวนรวม 3,001,500 หุ้น ราคาหุ้นละ 2.20 บาท มูลค่ารวม 6.60 ล้านบาท
ขณะที่ราคาปิดหุ้น ERAWAN เมื่อวันที่ 15 มี.ค. ปิดที่ 2.24 บาท ซื้อขายบางเฉียบ 3.5 แสนบาท
ด้านนายญาณศักดิ์ มโนมัยพิบูลย์ ขายหุ้นบริษัทหลักทรัพย์บัวหลวง (BLS) จำนวน 4.9 แสนหุ้น ราคาหุ้นละ 23.18 บาท รับเงินทั้งสิ้น 11.35 ล้านบาท เมื่อวันที่ 9 มี.ค.ที่ผ่านมา